23/09/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020 / 27888 - Resolución de concesión definitiva do Programa FO103D/2020

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103D: CONVOCATORIA DO PROGRAMA DE SUBVENCIÓNS A ENTIDADES DEPORTIVAS, SEN ÁNIMO DE LUCRO, PARA O DESENVOLVEMENTO DE GRANDES EVENTOS DEPORTIVOS SINGULARES DE ESPECIAL INTERESE NA PROVINCIA DURANTE O ANO 2020 Don VALENTÍN GONZÁLEZ FORMOSO, presidente da Deputación Provincial da Coruña, Mediante resolución da Presidencia 24412 do 13 de agosto de 2020, que foi publicada no BOP n.º 133 do 19 de agosto de 2020, concedeuse de forma provisional, as subvencións da convocatoria FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2020, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación, alegacións, emendas e desistencias que os interesados presentaron. Analizada a documentación achegada polos solicitantes no devandito prazo procede: 1. Admitir a solicitude de desistencia da subvención concedida á entidade FUNDACION EDUCACION E DEPORTE SANTIAGO COMPOSTELA NIF: G15867260, código de expediente.: 2020000013450 por importe de 16.500,00 €. 2. Descartar á entidade ASOC. DEPORTIVA Y CULTURAL OCR ALLARIZ, NIF: G32487381, código de expediente 2020000013385, por non emendar a solicitude no prazo establecido na resolución de concesión provisional (BOP número 133 do 19/08/2020). 3. Estimar as alegacións feitas pola entidade CLUB DEPORTIVO EQUIOCIO, NIF: G15783483 expediente 2020000012341, polo que se modifica a valoración da solicitude e se incrementa o importe da subvención concedida. Revisada a documentación de emenda presentada por la entidade CLUB DEPORTIVO EQUIOCIO con data 31/08/20 na que alega en síntese a importancia do evento e na que se solicita a revisión do importe da subvención concedida. Compróbase por esta unidade que este evento ten ámbito territorial nacional e por erro asignóuselle ámbito autonómico, polo que procede a modificación do ámbito que debe ser nacional (corresponden 15 puntos). Consecuentemente, revisouse a valoración do interese da proposta presentada considerando unha puntuación de 4 puntos no apartado do impacto territorial do evento. A puntuación total correcta é de 69 puntos (a inicial era de 57). A táboa de conversión dos puntos na porcentaxe a aplicar sobre o orzamento solicitado e a táboa de conversión de puntos na cantidade máxima a conceder van por tramos e, neste caso, a entidade cambia de tramo polo que a cantidade a conceder é de 8.500,00 € (a cantidade máxima a conceder para o tramo que lle corresponde). Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Admitir a solicitude de desistencia da subvención concedida á entidade FUNDACION EDUCACION E DEPORTE SANTIAGO COMPOSTELA NIF: G15867260.2.º.–Estimar as alegacións feitas pola entidade CLUB DEPORTIVO EQUIOCIO, NIF: G15783483 expediente 2020000012341, polos motivos que se indican no apartado 3.3.º.–Aprobar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2020, ás entidades sen animo de lucro seguintes: Total concedido: 170.855,00 €. 4.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.5.º.–Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 6.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22020001356, operación n.º 220200008700, importe 170.855,00 €. 7.º.–Denegar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2020, aos entidades sen animo de lucro seguintes polos motivos que se indican: 8.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 18 de setembro de 2020. O PRESIDENTE A SECRETARIA ACCTAL. Valentín González Formoso M.ª Amparo C. Taboada Gil